Parcurile din București sunt printre cele mai periculoase zone din oraş. Statisticile Poliţiei Capitalei sunt şi mai îngrijorătoare: mare parte a infracţiunilor se întâmplă chiar în mijlocul zilei. Numai anul trecut, s-au înregistrat mai bine de 100 de cazuri în Capitală.

Locurile destinate relaxării sunt preferate şi de infractori. În marile parcuri din Bucureşti are loc cel puţin o infracţiune pe săptămână. Atacatorii îşi studiază bine victimele şi aleg locuri retrase pentru a putea acţiona.

În parcul Carol, anul trecut s-au inregistrat nu mai putin de 17 infracţiuni, 5 dintre ele pe timp de zi, unde 5 femei au fost atacate şi deposedate de bunuri prin violenţă.

Statisticile Poliţiei Capitalei arată că cele mai periculoase parcuri sunt Herăstrău şi Tineretului. Numai aici s-au înregistrat anul trecut mai bine de 60 de infracţiuni, peste jumătate dintre ele pe timp de zi.

Cele mai multe plângeri înregistrate la poliţie se referă la furturi si ameninţări.